Document ID: /roh_data/filtered/Billingualer_Corpus_interleaved-de-rm.jsonl.gz/1471

This is a text translated from German to Rumantsch Grischun.
Regierung nimmt Gutachten über Wirtschaftsförderung zur Kenntnis

Das nach dem für Graubünden negativen Standortentscheid der Espros Photonics AG (epc) in Auftrag gegebene Gutachten hält die Vorgehensweise und Bemühungen der Wirtschaftsförderung für angemessen. Die Bündner Regierung hat dieses Gutachten eines unabhängigen Experten zur Kenntnis genommen. Sie stellt mit Genugtuung fest, dass die Abläufe und Arbeitsweisen im Kanton zu keiner nennenswerten Beanstandung Anlass gegeben haben. Die Regierung wird nun die Vorschläge des Gutachtens überprüfen.

Im Oktober 2007 entschied sich die Espros Photonics AG (epc), ihre geplante Halbleiterfabrik im Berg Gonzen bei Sargans zu realisieren. Im Zusammenhang mit diesem Entscheid wurde insbesondere der Bündner Regierung vorgeworfen, der interessierten Firma im Rahmen der Standortpromotion ein ungenügendes finanzielles Angebot unterbreitet zu haben. Die Wirtschaftsförderung musste Kritik bezüglich Professionalität und Kundenfreundlichkeit entgegen nehmen. Daraufhin beauftragte die Regierung einen unabhängigen Experten, sowohl den konkreten Fall als auch die generelle Ausrichtung der Wirtschaftsförderung Graubünden zu untersuchen. Als Experte wurde Prof. Dr. Hans Peter Wehrli engagiert.

Das Gutachten liegt nun vor und ist der Regierung unterbreitet worden. Es kommt zum Schluss, dass sich der Verfahrensablauf zur Ansiedlung korrekt gestaltet habe. Die Vorgehensweise und die Bemühungen des Amtes für Wirtschaft und Tourismus und des Kantons seien dem Fall angemessen gewesen. Die Ämter arbeiteten im Kontext verschiedenster Einflussfaktoren mit einem professionellen Verständnis, wie das Gutachten festhält. Das Engagement hätte aber offener kommuniziert werden können. Insgesamt seien die Bedürfnisse der epc genügend abgeklärt und aufgenommen worden. Diese konnten jedoch aufgrund der impliziten Erwartungen nicht vollständig erfüllt werden.

Um die Ansiedlungsbemühungen im Kanton zu optimieren, schlägt der Experte unter anderem vor, die verwaltungsinternen Dienstleistungen besser zu koordinieren, um so kunden- und zeitgerechte Problemlösungen zu erbringen. Ausserdem sind die Möglichkeiten vereinfachter Prozesse zu prüfen. So könne mit einem pragmatischen One-Stop-Shop-Verfahren der Dialog zwischen den beteiligten Ämtern gestärkt und die Verfahren beschleunigt werden. Zudem sollten sofern erforderlich externe Berater frühzeitig einbezogen werden. Die Regierung wird diese Anregungen überprüfen.

Hinweis an die Medien:

Das Gutachten kann hier heruntergeladen werden.

Gremium: Regierung

Quelle: dt Standeskanzlei Graubünden

Data: 27.08.2008

La regenza prenda enconuschientscha da l'expertisa davart la promoziun da l'economia

L'expertisa ch'è vegnida fatga suenter che la Espros Photonics SA (epc) ha gì tschernì ses lieu ordaifer il Grischun, è da l'avis ch'il proceder e che las stentas da la promoziun da l'economia sajan adequats. La regenza grischuna ha prendì enconuschientscha da questa expertisa ch'è vegnida redigida d'in expert independent. Cun satisfacziun constatescha ella ch'ils andaments e che las modas da lavurar en il chantun n'hajan betg chaschunà reclamaziuns da num. La regenza examinescha ussa las propostas da l'expertisa.

L'october 2007 ha la Espros Photonics SA (epc) decidì da realisar sia nova fabrica da semiconducturs en il Gonzen sper Sargans. En connex cun questa decisiun èsi vegnì renfatschà cunzunt a la regenza grischuna d'avair suttamess a questa firma - en il rom da la promoziun dal lieu - in'offerta finanziala nunsuffizienta. La promoziun da l'economia è vegnida crititgada areguard la professiunalitad ed areguard il cumportament envers la clienta. Sin quai ha la regenza incumbensà in expert independent d'analisar tant il cas concret sco er la direcziun da la promoziun da l'economia en il Grischun en general. Sco expert è vegnì engaschà prof. dr. Hans Peter Wehrli.

L'expertisa è ussa avant maun ed è vegnida preschentada a la regenza. Ella vegn a la conclusiun che l'andament da la procedura da domiciliaziun saja stà en urden. La moda da proceder e las stentas da l'uffizi per economia e turissem e dal chantun sajan stadas adequatas per quest cas. En il context da differents facturs d'influenza hajan ils uffizis lavurà cun in senn professiunal, menziunescha l'expertisa. L'engaschi avess dentant pudì vegnir communitgà pli avertamain. Tut en tut sajan ils basegns da la epc vegnids sclerids e registrads suffizientamain. Pervia da las aspectativas implicitas n'hajan quels dentant betg pudì vegnir ademplids cumplettamain.

Per optimar las stentas da domiciliaziun en il chantun propona l'expert tranter auter da coordinar meglier las prestaziuns da servetsch entaifer l'administraziun, e quai cun la finamira da furnir soluziuns che correspundan a la clientella ed al temp. Ultra da quai stoppia vegnir examinà, nua ch'ils process possian vegnir simplifitgads. In sistem pragmatic d'in "one-stop-shop" (vul dir d'in unic post responsabel) pudess uschia rinforzar il dialog tranter ils uffizis participads ed accelerar las proceduras. En cas da basegn duessan plinavant vegnir consultads a temp cussegliadras e cussegliaders. La regenza vegn ad examinar questas propostas.

Infurmaziun per las medias:

L'expertisa po vegnir chargiada qua giu da l'internet (per tudestg).

Gremi: regenza

Funtauna: rg chanzlia chantunala dal Grischun

Data: 27.08.2008